Diaľnica A8 (Rakúsko)

Diaľnica A8 (, doslovne Innkreiská diaľnica) je 76,032 km diaľnica v Rakúsku, ktorá tvorí súčasť európskej cesty E56 a čiastočne aj E552. Tiahne sa od mesta Sattledt v Hornom Rakúsku, kde sa križuje s diaľnicami A1 a A9. Pokračuje okolo mesta Wels, kde sa na A8 napája diaľnica A25 a odtiaľ smeruje až na štátnu hranicu s Nemeckom neďaleko obce Suben. Na nemeckom území na ňu nadväzuje tamojšia diaľnica A3, ktorá smeruje do Norimbergu.

História 
Diaľnica A8 bola vo výstavbe od začiatku 80. rokov. Prvým otvoreným úsekom bol úsek Wels-Bad Schallerbach, ktorý bol vybudovaný spoločne s časťou diaľnice A25. Stavebné práce sa následne presunuli ku štátnej hranici s Nemeckom a koncom 80. rokov bol dokončený súvislý úsek diaľnice Wels-Suben. 

Naďalej ostávala v pláne dostavba diaľnice po križovatku Voralpenkreuz v dĺžke 11 km. Po dlhoročných prieťahoch v ekologických otázkach sa výstavba nakoniec rozbehla až na prelome tisícročí a úsek otvorili 24. augusta 2003. Tým bolo zlepšené napojenie od juhu, keďže bol odstránená takmer 42 kilometrová obchádzka po A1 a A25.

Galéria

Iné projekty

Externé odkazy 
 Zoznam križovatiek, výjazdov, odpočívadiel a iných objektov
 Internetová stránka správcu cesty (ASFiNAG)

Literatúra 
 

Diaľnice v Rakúsku
Doprava v Hornom Rakúsku